টেকনাফ নিউজ ডেস্ক:: প্রথমে অজানা রোগে মৃত্যুর কথা বলা হলেও পরীক্ষা-নিরীক্ষার পর ধরা পড়েছে হামের সংক্রমণে সীতাকুণ্ডের ৯ শিশুর মৃত্যু ও ৯০ জন আক্রান্ত হয়েছে। এ ক্ষেত্রে পুষ্টিহীনতা ওই মৃত্যুকে ত্বরান্বিত করেছে। পাশাপাশি কুসংস্কারের কারণে সময়মতো আধুনিক চিকিৎসা থেকেও বঞ্চিত হয়েছে হামে আক্রান্ত এলাকার ৮৫টি পরিবারের মোট ৩৮৮ জন মানুষ। গতকাল সোমবার স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদ এক সংবাদ সম্মেলনে এ তথ্য জানান।